Linjelaser

En **linjelaser** er et verktøy som sender ut lyset som en linje i stedet for en prikk. En **krysslaser** fungerer som to linjelasere, og sender ut et kryss i stedet for en linje. Andre sammensatte mønstre er også mulig. Linjene kan for eksempel lyses mot en vegg eller en gjenstand, og kan stilles på skrå, brukes for å sikte mellom to punkter, eller settes i forhold til en annen referanse.

Linjelasere og krysslasere brukes i linjelaservatere og krysslaservatere, som er de vanligste typene ikke-roterende laservatere. I tillegg til linjelaserne har vatrene enten en elektronisk eller mekanisk vatermekanisme som sørger for at linjene holder seg vannrett eller loddrett. På noen vatre kan vatermekanismen deaktiveres (låses) midlertidig slik at den kan brukes som en vanlig linje- eller krysslaser (uten vater). Da kan linjen for eksempel stilles skrått på en vegg.

## Virkemåte
Linjelaseren består av en laser og en optisk linse som projiserer laserstrålen som en linje i stedet for et punkt (som for eksempel en laserpeker). Dette kan oppnås ved at strålen føres gjennom en sylindrisk linse eller en Powell-linse.

## Bruksområder
Innen bygg- og anleggsteknikk og interiørdesign brukes linjelasere til å nivellere konstruksjoner. I bildebehandling kan flere linjer eller krys brukes til ulike formål.

* Diffraktiv stråledeler er et optisk element som deler en stråle inn i flere stråler, som for eksempel en matrise av prikker
* Kalibrering, ved å projisere en presis linje, for eksempel for å sikre retthet
* Vaterpass, for å indikere om en overflate er horisontal (i vater) eller vertikal (i lodd)
* Lyssnitt, optisk 3D-måling av en høydeprofil langs en projisert lyslinje basert på triangulering
* Bildebehandling, behandling av digitale bilder ved hjelp av algoritmer, for eksempel for feildeteksjon, dimensjonsmåling eller objektgjenkjenning
* Laserskanning, ved å fange linjen(e) med kamera for å lage en 3D-representasjon av et objekt
* Maskinsyn, ved å projisere linjer på et objekt og bruke et kamera til å fange de forvrengte linjene for å måle avstander, profiler og overflateegenskaper
* 3D-skannere, ved å projisere linjer på et objekt og bruke et kamera til å fange opp de forvrengte linjene og beregne objektets form og dimensjoner ved hjelp av trigonometriske prinsipper. David Laserscanner er et eksempel på en programvarepakke for rimelig 3D-laserskanning, basert på bruk av en håndholdt linjelaser.
* Linjelaservater eller krysslaservater, projiserer en horisontal eller vertikal linje som referanse for nivellering ved hjelp av en linjelaser (bestående av en laser og en linse som sprer laserstrålen til en linje) og en vatringsmekanisme for å sikre at linjen holder seg horisontal eller vertikal
* Landmåling, primært for å etablere nøyaktige horisontale og vertikale referanselinjer, etablere høyder eller presise linjer
* Oppdage snubletråder


Linienlaser_mit_Wechselobjektiven.jpg|Linjelaser med utskiftbare linser
4-quadrant_ring_light_laser_crosshairs.jpg|Trådkors fra krysslaser brukt med et stereomikroskop for å gjøre det lettere å bytte mellom å se med og uten mikroskop
Kreuzlinienlaser mit Selbstnivellierung.jpg|Krysslaser-vater med selvnivellering
Montaje Laser.jpg|Montering av innredning ved hjelp av laser


## Se også
* Roterende laservater, laserverktøy med roterende, tydeligere prikk egnet for utendørs bruk

## Referanser